Idoraviy normativ-huquqiy hujjatlarni davlat reyestridan chiqarish to‘g‘risida

Idoraviy normativ-huquqiy hujjatlarni davlat reyestridan chiqarish bo‘yicha 2019-yil 27-avgustdagi xulosaga muvofiq hamda O‘zbekiston Respublikasining “Normativ-huquqiy hujjatlar to‘g‘risida”gi Qonuni, O‘zbekiston Respublikasi Prezidentining 2018-yil 13-apreldagi PQ-3666-son “O‘zbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar to‘g‘risida”gi qarori, O‘zbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qo‘mitalari va idoralar me’yoriy hujjatlarining qonuniyligini ta’minlash chora-tadbirlari to‘g‘risida”gi qaroriga asosan, buyuraman:
 1. Tijorat banklarida davlat qisqa muddatli obligatsiyalari bilan bog‘liq operatsiyalar bo‘yicha buxgalteriya hisobining muvaqqat tartibini (ro‘yxat raqami 523, 1998-yil 9-noyabr) Idoraviy normativ-huquqiy hujjatlarning davlat reyestridan chiqarish yuzasidan O‘zbekiston Respublikasi Markaziy bankining 2019-yil 22-avgustdagi 15-19/1085-son xati ma’lumot uchun qabul qilinsin.
 2. Quyidagilar Idoraviy normativ-huquqiy hujjatlarning davlat reyestridan chiqarilsin:
 O‘zbekiston Respublikasi Markaziy banki Boshqaruvining 1996-yil 26-martdagi 203-son bilan tasdiqlangan Tijorat banklarida davlat qisqa muddatli obligatsiyalari bilan bog‘liq operatsiyalar bo‘yicha buxgalteriya hisobining muvaqqat tartibi (ro‘yxat raqami 523, 1998-yil 9-noyabr);
 O‘zbekiston Respublikasi Markaziy banki Boshqaruvi tomonidan 1999-yil 20-fevralda 203-1-son bilan tasdiqlangan Tijorat banklarida davlat qisqa muddatli obligatsiyalari bilan olib boriladigan operatsiyalar bo‘yicha buxgalterlik hisobi muvaqqat tartibiga 1-sonli o‘zgartirishlar (ro‘yxat raqami 523-1, 1999-yil 1-aprel);
 O‘zbekiston Respublikasi Markaziy banki Boshqaruvi tomonidan 1999-yil 20-oktabrda 203-2-son bilan tasdiqlangan Tijorat banklarida davlat qisqa muddatli obligatsiyalari bilan olib boriladigan operatsiyalar bo‘yicha buxgalterlik hisobi muvaqqat tartibiga 2-sonli o‘zgartirishlar (ro‘yxat raqami 523-2, 1999-yil 1-dekabr);
 O‘zbekiston Respublikasi Markaziy banki Boshqaruvining 2014-yil 24-oktabrdagi 37/7-son “Tijorat banklarida davlat qisqa muddatli obligatsiyalari bilan olib boriladigan operatsiyalar bo‘yicha buxgalterlik hisobi muvaqqat tartibiga o‘zgartirishlar kiritish to‘g‘risida”gi qarori (ro‘yxat raqami 523-3, 2014-yil 25-noyabr).
 3. Mazkur buyruq davlat ro‘yxatidan o‘tkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin.
 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “O‘zbekiston Respublikasi qonun hujjatlari to‘plami” — “Sobraniye zakonodatelstva Respubliki Uzbekistan”da hamda O‘zbekiston Respublikasi Qonun hujjatlari ma’lumotlari milliy bazasida e’lon qilinishini ta’minlasin.
 5. Mazkur buyruq rasmiy e’lon qilingan kundan e’tiboran kuchga kiradi.